
                           PARLAMENTUL  ROMÂNIEI

                    CAMERA DEPUTAŢILOR
	   COMISIA JURIDICĂ, DE 

   DISCIPLINĂ ŞI IMUNITĂŢI
	    Bucureşti, 16 iunie 2010

    Pl.x  274/2010


 RAPORT

asupra propunerii legislative privind Programul naţional de realizare a cadastrului general în mediul rural
         În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu propunerea legislativă privind Programul naţional de realizare a cadastrului general în mediul rural, trimisă cu adresa nr.Pl.x 274/2010 din 3 mai şi înregistrată cu nr.31/423 din 5 mai 2010.
           Potrivit prevederilor art. 75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
         Senatul, în calitate de primă Cameră sesizată, a respins propunerea legislativă în şedinţa din 26 aprilie 2010.        
         Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 1353 din 23 noiembrie 2009.

         Guvernul, prin punctul de vedere transmis cu adresa nr. 432 din 19 februarie 2010, nu susţine adoptarea acestei propuneri legislative. 


         Comisia pentru agricultură, silvicultură, industrie alimentară si servicii specifice, a avizat negativ propunerea legislativă, conform avizului nr. 24/465 din 7 iunie 2010.

          Propunerea legisltivă are ca obiect de reglementare instituirea Programului naţional de realizare a cadastrului general în mediul rural, ce are ca obiective identificarea, măsurarea şi reprezentarea imobilelor pe hărţi şi planuri cadastrale, precum şi înscrierea lor în cartea funciară, pe bază de proiecte, iniţiate de fiecare unitate administrativ-teritorială din mediul rural.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat această propunere legislativă în şedinţa din 16 iunie 2010. La lucrările Comisiei a participat în calitate de invitat, din partea Agenţiei Naţionale de Cadastru şi Publicitate Imobiliară, domnul Mihai Busuioc, director general.. 
În urma examinării iniţiativei legislative şi a opiniilor exprimate de către membrii Comisiei şi de către invitaţi, s-a hotărât, cu unanimitate de voturi, să se supună plenului Camerei Deputaţilor respingerea propunerii legislative privind Programul naţional de realizare a cadastrului general în mediul rural.
Din numărul total de 28 membri ai Comisiei juridice, de disciplină şi imunităţi au participat la dezbateri 15 deputaţi.

          În raport cu obiectul şi conţinutul său propunerea legislativă face parte din categoria legilor ordinare.
      PREŞEDINTE 
          SECRETAR 

       Daniel BUDA                                                                Gabriel ANDRONACHE              
Consilier, Ciprian Bucur

